
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

389. Ίδρυση εργαστηρίων στο Τμήμα Μηχανολόγων 
Μηχανικών του Εθνικού Μετσοβίου Πολυτεχνείου 
και καθορισμός του εσωτερικού τους κανονισμού. 1 

390. Ίδρυση Εργαστηρίων στο Τμήμα Μηχανολόγων 

Μηχανικών της Πολυτεχνικής Σχολής του Αριστο- 
τελείου Πανεπιστημίου Θεσσαλονίκης και καθορι¬ 
σμός του εσωτερικού τους κανονισμού. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Π ΡΟΕΔΡIΚΟ ΔΙΑΤΑΓΜΑ ΥΠΆΡΙΘ. 389 
Ίδρυση εργαστηρίων στο Τμήμα Μηχανολόγων Μηχανικών 
του Εθνικού Μετσοβίου Πολυτεχνείου και καθορισμός 
του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του Ν. 
1268/1982 «Δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87), όπως η πρώτη διάταξη τροποποιή¬ 
θηκε με το άρθρο 48 παρ. 2 του Ν. 1404/1 983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 

2. Τις διατάξεις του άρθρου 4 παρ. 1 εδ. γ' του Ν. 2083/ 
1992 «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου Λογιστικού, ελέγχου των δαπανώντου Κρά¬ 
τους και άλλες διατάξεις» (Α' 247). 

5. Τις διατάξεις του άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικητι¬ 
κών πράξεων» (Α' 48). 


6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών» (Α' 57). 

7. Τις διατάξεις της 1100383/1330/Α0006/31 -10-2001 
απόφασης του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οικο¬ 
νομικών» (Β'1485). 

8. Την απόφαση της Συγκλήτου του Εθνικού Μετσοβίου 
Πολυτεχνείου (Συνεδρίαση 3η/8-3-2002) και τη γνώμη της 
Γενικής Συνέλευσης του Τμήματος Μηχανολόγων Μηχανι- 
κώντου Εθνικού Μετσοβίου Πολυτεχνείου (Συνεδρίαση 18- 
2 - 2002 ). 

9. Το γεγονός ότι από τις διατάξεις του παρόντος προκα- 
λείται ετησίως δαπάνη ύψους 5.935 ΕΥΡΩ, η οποία κατά το 
τρέχον οικονομικό έτος περιορίζεται στο ποσό των 2.967 
ΕΥΡΩ και θα βαρύνει τον προϋπολογισμό του Εθνικού Με¬ 
τσοβίου Πολυτεχνείου (ΚΑΕ 4121-10). Κατά την επόμενη 
πενταετία, η ανωτέρω δαπάνη αναμένεται να εξοικονομηθεί 
κατά το ένα μέρος της από τους ίδιους πόρους του εργα¬ 
στηρίου κατάταπροβλεπόμενα στο άρθρο 6 του παρόντος 
διατάγματος κατά το δε υπόλοιπο μέρος αυτής θα καλύ¬ 
πτεται από πιστώσεις που θα εγγράφονται στον προϋπολο¬ 
γισμό του ανωτέρω Πανεπιστημίου, χωρίς αύξηση της κρα¬ 
τικής επιχορήγησης προς αυτόν. 

10. Την 459/2002 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων και του Υφυπουργού Οικονομίας και Οικο¬ 
νομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Μηχανολόγων Μηχανικών του Εθνι¬ 
κού Μετσοβίου Πολυτεχνείου τα εργαστήρια με τίτλο: 

α. «Εργαστήριο Τεχνολογικών Καινοτομιών Προστασίας 
Περιβάλλοντος», το οποίο καλύπτει εκπαιδευτικές και 
ερευνητικές ανάγκες στη γνωστική περιοχή της Περιβαλ¬ 
λοντικής Τεχνολογίας. 

β. «Εργαστήριο Βιορευστομηχανικής και Βιοϊατρικής Τε¬ 
χνολογίας», το οποίο καλύπτει εκπαιδευτικές και ερευνητι¬ 
κές ανάγκες στη γνωστική περιοχή της Βιορευστομηχανι- 
κής και Βιοϊατρικής Τεχνολογίας. 

Άρθρο 2 
Σκοπός 

Κάθε εργαστήριο έχει ως σκοπός: 

α) Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος 

Μηχανολόγων Μηχανικών του Εθνικού Μετσοβίου Πολυτε¬ 
χνείου καθώς και άλλων Τμημάτων του Ιδρύματος, σε θέ¬ 
ματα που εμπίπτουν οτα αντικείμενα δραστηριότητας του 
εργαστηρίου όπως αυτά προσδιορίζονται στο προηγούμε¬ 
νο άρθρο. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα της ημεδαπής 
ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

ε) Την παροχή υπηρεσιών κατά προβλεπόμενα στο Π.Δ. 
159/1984 (Α'53). 

Άρθρο 3 
Προσωπικό 

Το προσωπικό των εργαστηρίων αποτελείται από μέλη 
του Διδακτικού Ερευνητικού Προσωπικού Δ.Ε.Π. του Τμή¬ 
ματος Μηχανολόγων Μηχανικών που η ειδικότητά τους 
σχετίζεται με τα γνωστικά αντικείμενα με τα οποία ασχολεί- 
ται, από μέλη του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) καθώς και από μέλη του λοιπού επιστη¬ 
μονικού προσωπικού που τοποθετείται στο εργαστήριο με 
τη διαδικασία του άρθρου 4 παρ. 1(δ) του Ν. 2083/1992 κα¬ 
θώς και από το διοικητικό προσωπικό που τοποθετείται στο 
εργαστήριο σύμφωνα με το άρθρο 13 παρ. 3β του Ν. 
2817/2000 (Α'78). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Μηχανολόγων Μηχανικών και ορίζε¬ 
ται κατά τις διατάξεις του άρθρου 28 παρ. 22 του Ν. 
2083/1992. 

2. Ο διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982, μεταξύ των οποίων περιλαμβά¬ 
νονται και οι εξής: ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετησίου προγράμματος λειτουργίας του 
εργαστηρίου καιη μέριμνα για την εφαρμογή του, η μέριμνα 
για την κατανομή των χώρων του εργαστηρίου, για τη στε- 
λέχωσή του με το αναγκαίο προσωπικό, για την οικονομική 
διαχείριση τωνπόρωντου και την υποβολή του ετήσιου απο¬ 
λογισμού των δραστηριοτήτων του, η εισήγηση στη Γ ενική 
Συνέλευση του Τμήματος των υπευθύνων αναλωσίμων υλι¬ 
κών και κινητού εξοπλισμού και η υπογραφή κάθε εγγράφου 
και γενικά η ευθύνη για την ομαλή λειτουργία του. 

Άρθρο 5 

Εγκατάσταση - Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστημί¬ 
ου και σε χώρους που παραχωρούνται σε αυτό για την εγκα¬ 
τάσταση των οργάνων και του λοιπού τεχνικού εξοπλισμού 
που είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Στο χώρο 
εγκατάστασης τοποθετείται πινακίδα με τον τίτλο του ερ¬ 
γαστηρίου. 

2. Ο διευθυντής ενημερώνεται πριν από τη διεξαγωγή κά¬ 
θε εργασίας που γίνεται στο εργαστήριο, στα πλαίσια ερευ¬ 
νητικού προγράμματος ή άλλου έργου, που έχει αποφασι- 


σθεί από το τμήμα και καθορίζει μέσα στα πλαίσια της απο¬ 
στολής του εργαστηρίου την προτεραιότητα στη χρησιμο¬ 
ποίηση οργάνων και χώρων σε περίπτωση που δεν υπάρχει 
σχετική απόφαση. 

3. Ο διευθυντής έχει την ευθύνη για την εν γένει λειτουρ¬ 
γία του εργαστηρίου, τη χρησιμοποίηση οργάνων και υλι¬ 
κών που ανήκουν σε αυτό την παραμονή των εργαζομένων 
(προσωπικού, φοιτητών, επισκεπτών) στους χώρους όπου 
τηρούνται ειδικοί κανόνες ασφαλείας που αποσκοπούν 
στην προφύλαξη της υγείας και αρτιμέλειας των εργαζομέ¬ 
νων καθώς και στην προστασία των οργάνων και εγκατα- 
στάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του διευθυντή στη Γ ενική Συνέλευση του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότη¬ 
τες του εργαστηρίου σύμφωνα με τις διατάξεις του άρθρου 
18 του Ν. 1268/1982 και του άρθρου 5 του Π.Δ. 407/1980 
(112 Α'), όπως το τελευταίο τούτο εφαρμόζεται κατά ανα¬ 
λογία σε όλα τα Ανώτατα Εκπαιδευτικά Ιδρύματα της χώ¬ 
ρας, σύμφωνα με τις διατάξεις του άρθρου 2 παρ. 1 εδαφ. 
δ του Ν. 1674/1986 (Α'203). 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών προϊ¬ 
όντων. 

γ. Την παροχή υπηρεσιών σύμφωνα με το άρθρο 3 παρ. 3 
του Π.Δ. 159/1984 . 

δ. Τις πιστώσεις που διατίθενται στο Τμήμα Μηχανολό¬ 
γων Μηχανικών με τη διαδικασία του άρθρου 4 παρ. (1ε) του 
Ν. 2083/1992. 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Εθνικό Μετσόβιο Πολυτεχνείο για τους 
σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: πρωτόκολλο εισερχομένων - 
εξερχομένων εγγράφων, βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικώνπρογραμμάτων και βιβλίο 
μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος. 

Αθήνα, 17 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 390 
Ίδρυση Εργαστηρίων στο Τμήμα Μηχανολόγων Μηχα¬ 
νικών της Πολυτεχνικής Σχολής του Αριστοτελείου Πα¬ 
νεπιστημίου Θεσσαλονίκης και καθορισμός του εσωτε¬ 
ρικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του Ν. 
1268/1982 «Δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87), όπως η πρώτη διάταξη τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό προ- 
σετέθη με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων του 
Ν. 1712/1987 για τον εκσυγχρονισμό των Επαγγελματικών 
Οργανώσεων των Εμπόρων, Βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθηκε 
με το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α'247). 

5. Τις διατάξεις του άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικητι¬ 
κών πράξεων» (Α' 48). 

6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

7. Την 1000383/1330/Α0006/31-10-2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β' 
1485). 

8. Τη γνώμη της Γενικής Συνέλευσης του Τμήματος Μη¬ 
χανολόγων Μηχανικών της Πολυτεχνικής Σχολής του Αρι- 
στοτελείου Πανεπιστημίου Θεσσαλονίκης (Συνεδρίαση 
6 / 20 - 11 - 2001 ). 

9. Το γεγονός ότι από τις διατάξεις του παρόντος προκα- 
λείται ετησίως δαπάνη ύψους 23.500 ΕΥΡΩ περίπου η 
οποία για το τρέχον έτος περιορίζεται στο ποσό των 11.750 
ΕΥΡΩ θα βαρύνει τον προϋπολογισμό του Αριστοτελείου 
Πανεπιστημίου Θεσσαλονίκης (ΚΑΕ 4121-10). Κατά την 
επόμενη πενταετία η ανωτέρω δαπάνη αναμένεται να εξοι¬ 
κονομηθεί κατά το ένα μέρος από ίδιους πόρους των εργα¬ 


στηρίων κατάταπροβλεπόμενα στο άρθρο 6 του παρόντος 
διατάγματος κατά δε το υπόλοιπο μέρος αυτής, θα καλύ¬ 
πτεται από τις πιστώσεις που θα εγγράφονται στον προϋ¬ 
πολογισμό του Πανεπιστημίου χωρίς αύξηση της κρατικής 
επιχορήγησης προς αυτό. 

10. Την 462/2002 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομίας και Οικο¬ 
νομικών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Μηχανολόγων Μηχανικών της Πο¬ 
λυτεχνικής Σχολής του Αριστοτελείου Πανεπιστημίου Θεσ¬ 
σαλονίκης τα παρακάτω αναφερόμενα εργαστήρια τα 
οποία καλύπτουν ερευνητικές και διδακτικές ανάγκες σε 
γνωστικά αντικείμενα ως ακολούθως: 

α. «Εργαστήριο Εφαρμοσμένης θερμοδυναμικής», στα 
γνωστικά αντικείμενα Θερμοδυναμική και στις Θερμικές 
Μηχανές. 

β. «Εργαστήριο Μετάδοσης Θερμότητας και Περιβαλλο¬ 
ντικής Μηχανικής», στα γνωστικά αντικείμενα Μετάδοση 
της Θερμότητας και Μάζας και Περιβαλλοντική Μηχανική. 

γ. «Εργαστήριο Στοιχείων Μηχανών και Μηχανολογικού 
Σχεδιασμού», στα γνωστικά αντικείμενα Στοιχεία Μηχανών, 
Κατασκευαστική Ανάλυση και Σύνθεση Μηχανών Μηχανο¬ 
λογικός Σχεδιασμός, Υδραυλικά και Πνευματικά Συστήμα¬ 
τα, ΟΑΩ/ΟΑΕ, Μέθοδοι Υπολογισμού Κατασκευών, Τεχνική 
και Πειραματική Αντοχή. 

δ. «Εργαστήριο Εργαλειομηχανών και Διαμορφωτικής 
Τεχνολογίας», στα γνωστικά αντικείμενα Μηχανολογικό 
Σχέδιο, Εργαλειομηχανές και Μηχανουργικές Κατεργα¬ 
σίες, Μετροτεχνία, Έλεγχος Ποιότητας, Συστηματοποίηση 
και Αυτοματοποίηση Μηχανουργικών Διεργασιών υποστη- 
ριζόμενα από Ηλεκτρονικούς Υπολογιστές (ΟΑΜ, ΟΑΑ, 
κ.τ.λ.). 

ε. «Εργαστήριο Δυναμικής Μηχανών», στα γνωστικά αντι¬ 
κείμενα Σύνθεση - Ανάλυση Μηχανισμών, Ταλαντώσεις και 
Δυναμική Μηχανολογικών Κατασκευών, Αυτόματος Έλεγ¬ 
χος Μηχανολογικών Διατάξεων και Μετρήσεις Ταλαντωτι- 
κών Μεγεθών, 

στ. «Εργαστήριο Μεταλλογνωσίας», στα γνωστικά αντι¬ 
κείμενα Μεταλλογνωσία, Τεχνολογία και Ιδιότητες Υλικών, 
Διαδικασίες Παραγωγής, Επεξεργασίας και Συμπεριφοράς 
Συμβατικών και Νέων Υλικών. 

ζ. «Εργαστήριο Οργάνωσης και Διοίκησης Επιχειρήσε¬ 
ων», στα γνωστικά αντικείμενα Οργάνωση Παραγωγής, Δι¬ 
οίκηση Επιχειρήσεων, Οικονομική Επιχειρήσεων και Οργα¬ 
νωτική. 

η. «Εργαστήριο Στατιστικής και Μεθόδων Ποσοτικής 
Ανάλυσης», στα γνωστικά αντικείμενα Στατιστική, Επιχειρη¬ 
σιακή Έρευνα, Συντήρηση και Αξιοπιστία και Έρευνα Αγο¬ 
ράς. 

Άρθρο 2 
Αποστολή 

Τα εργαστήρια έχουν ως αποστολή: 

α) την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος 
Μηχανολόγων Μηχανικών της Πολυτεχνικής Σχολής του 
Αριστοτελείου Πανεπιστημίου Θεσσαλονίκης καθώς και άλ¬ 
λων Τμημάτων του Ιδρύματος, σε θέματα που εμπίπτουν 
στα αντικείμενα δραστηριότητας των εργαστηρίων όπως 
αυτά προσδιορίζονται στο άρθρο 1 του παρόντος. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα της ημεδαπής 
ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

ε) Την παροχή υπηρεσιών κατά προβλεπόμενα στο Π.Δ. 
159/1984 (Α'53). 

Αρθρο 3 
Προσωπικό 

Κάθε εργαστήριο αποτελείται από μέλη του Διδακτικού 
Ερευνητικού Προσωπικού Δ.Ε.Π. του Τμήματος Μηχανολό¬ 
γων Μηχανικών που η ειδικότητά τους σχετίζεται με τα γνω¬ 
στικά αντικείμενα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς και 
από μέλη του λοιπού επιστημονικού προσωπικού που τοπο¬ 
θετείται στο εργαστήριο με τη διαδικασία του άρθρου 4 
παρ. 1(δ) του Ν. 2083/1992 καθώς και από το διοικητικό 
προσωπικό που τοποθετείται στο εργαστήριο σύμφωνα με 
το άρθρο 13παρ. 3βτου Ν. 2817/2000 (Α'78). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από το διευθυντή που εί¬ 
ναι μέλοςτου Διδακτικού Ερευνητικού Προσωπικού (Δ.Ε.Π.) 
του Τμήματος Μηχανολόγων Μηχανικών και ορίζεται με τη 
διαδικασία του άρθρου 28 παρ. 22 του Ν. 2083/1992. 

2. Ο διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982, μεταξύ των οποίων περιλαμβά¬ 
νονται και οι εξής: ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή αρμοδίως του ετησίου 
προγράμματος λειτουργίας του εργαστηρίου και η μέριμνα 
για την εφαρμογή του, η μέριμνα για την κατανομή των χώ¬ 
ρων του εργαστηρίου, η στελέχωσή του με το αναγκαίο 
προσωπικό, η οικονομική διαχείριση των πόρων του, η υπο¬ 
βολή του ετήσιου απολογισμού των δραστηριοτήτωντου, η 
εισήγηση στη Γ ενική Συνέλευση του Τ μήματος για τον ορι¬ 
σμό των υπευθύνων για τα αναλώσιμα υλικά και τον κινητό 
εξοπλισμό, η υπογραφή κάθε εγγράφου και γενικά η ευθύ¬ 
νη για την ομαλή λειτουργία του εργαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σε αυτό για την 
εγκατάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. Στο 
χώρο εγκατάστασης τοποθετείται πινακίδα με τοντίτλο του 
εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασισθεί από το τμήμα και καθορίζει, μέσα στα πλαίσια της 
αποστολής του εργαστηρίου, την προτεραιότητα στη χρη¬ 
σιμοποίηση οργάνων και χώρων σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουρ¬ 
γία του εργαστηρίου, τη χρησιμοποίηση οργάνων και υλι¬ 
κών που ανήκουν σε αυτό, την παραμονή των εργαζομένων 
(προσωπικού, φοιτητών, επισκεπτών) στους χώρους όπου 
τηρούνται ειδικοί κανόνες ασφαλείας που αποσκοπούν 
στην προφύλαξη της υγείας και αρτιμέλειας των εργαζομέ¬ 


νων καθώς και στην προστασία των οργάνων και εγκατα- 
στάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του διευθυντή στη Γ ενική Συνέλευση του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότη¬ 
τες του εργαστηρίου σύμφωνα με τις διατάξεις του άρθρου 
18 του Ν. 1268/1982 και του άρθρου 5 του Π.Δ. 407/1980 
(112 Α'), όπως το τελευταίο τούτο εφαρμόζεται κατά ανα¬ 
λογία σε όλα τα Ανώτατα Εκπαιδευτικά Ιδρύματα της χώ¬ 
ρας, σύμφωνα με τις διατάξεις του άρθρου 2 παρ. 1 εδαφ. 
δ του Ν. 1674/1986 (Α'203). 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών προϊ¬ 
όντων. 

γ. Την παροχή υπηρεσιών σύμφωνα με το άρθρο 3 παρ. 3 
του Π.Δ. 159/1984. 

δ. Τις πιστώσεις που διατίθενται στο Τμήμα Μηχανολό¬ 
γων Μηχανικών με τη διαδικασία του άρθρου 4 παρ. (1ε) του 
Ν. 2083/1992. 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλονί¬ 
κης για τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: πρωτόκολλο εισερχομένων - 
εξερχόμενων εγγράφων, βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων και βιβλίο 
μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος. 

Αθήνα, 17 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

